Xitoy Superligasida 3-tur uchrashuvlari bo‘lib o‘tmoqda. Bugun O‘zbekiston milliy jamoasi sardori Odil Ahmedovning klubi «Shanxay SIPG» «Chayna Forchun» klubi mehmoni bo‘lib, 2:1 hisobida g‘alaba qozondi. O‘yinning 80-daqiqasida Ahmedov Shenglong Lining tovoni bilan uzatgan chiroyli pasidan so‘ng g‘alaba goli muallifi bo‘ldi. Endilikda amaldagi chempion dastlabki uchta turda qozonilgan uchta g‘alaba evaziga musobaqa jadvalida peshqadamlik qilmoqda.